
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«15» красавіка 2022 г.
	         № 89
	г. Масква





Аб унясенні змяненняў у тэхнічны рэгламент Мытнага саюза 
«Аб бяспецы сельскагаспадарчых і лесагаспадарчых 
трактароў і прычэпаў да іх» (ТР МС 031/2012)

З мэтай забеспячэння бесперабойнай вытворчасці ў дзяржавах – членах Еўразійскага эканамічнага саюза сельскагаспадарчых і лесагаспадарчых трактароў і рэалізацыі пункта 2.10 пераліку мер па павышэнні ўстойлівасці эканомік дзяржаў – членаў Еўразійскага эканамічнага саюза, уключаючы забеспячэнне макраэканамічнай стабільнасці, зацверджанага распараджэннем Савета Еўразійскай эканамічнай камісіі ад 17 сакавіка 2022 г. № 12, у адпаведнасці з артыкулам 52 Дагавора аб Еўразійскім эканамічным саюзе ад 29 мая 
2014 года і пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў тэхнічны рэгламент Мытнага саюза «Аб бяспецы сельскагаспадарчых і лесагаспадарчых трактароў і прычэпаў да іх» (ТР МС 031/2012) (далей – тэхнічны рэгламент) змяненні згодна з дадаткам.
2. Да 31 мая 2023 г. уключна дапускаюцца выпуск у абарачэнне і рэалізацыя на мытнай тэрыторыі Еўразійскага эканамічнага саюза сельскагаспадарчых і лесагаспадарчых трактароў і рухавікоў да іх, якія вырабляюцца на тэрыторыях дзяржаў – членаў Еўразійскага эканамічнага саюза ў адпаведнасці з патрабаваннямі, устаноўленымі ў дадатку 51 да тэхнічнага рэгламенту.
3. Ацэнка адпаведнасці ўказанай у пункце 2 гэтага Рашэння прадукцыі можа ажыццяўляцца на падставе дзеючых сертыфікатаў адпаведнасці патрабаванням тэхнічнага рэгламенту і сертыфікатаў адпаведнасці рухавіка патрабаванням, устаноўленым у дадатку 51 да тэхнічнага рэгламенту.
У полі 12 сертыфіката адпаведнасці на ўказаную ў пункце 2 гэтага Рашэння прадукцыю дадаткова прыводзіцца наступны запіс:
«Прадукцыя выраблена ў адпаведнасці з патрабаваннямі, устаноўленымі ў дадатку 51 да ТР МС 031/2011, экалагічны клас (прыводзіцца значэнне экалагічнага класа трактара або рухавіка)».
Тэрмін дзеяння сертыфікатаў адпаведнасці – да 31 студзеня 2023 г. уключна.
4. Абарачэнне прадукцыі, выпушчанай у абарачэнне ў перыяд дзеяння сертыфікатаў адпаведнасці, указаных у пункце 3 гэтага Рашэння, дапускаецца на працягу тэрміну яе годнасці (службы).
5. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.


Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук




ДАДАТАК

да Рашэння Савета
Еўразійскай эканамічнай камісіі
ад 15 красавіка 2022 г. № 89

ЗМЯНЕННІ,
якія ўносяцца ў тэхнічны рэгламент Мытнага саюза 
«Аб бяспецы сельскагаспадарчых і лесагаспадарчых 
трактароў і прычэпаў да іх» (ТР МС 031/2012)

1. Па тэксце пункта 14 дадатку 5 словы «1 верасня 2022 г.» замяніць словамі «1 верасня 2023 г.».
2. Дапоўніць дадаткам 51 наступнага зместу:

«ДАДАТАК 51
да тэхнічнага рэгламенту
Мытнага саюза 
«Аб бяспецы сельскагаспадарчых 
і лесагаспадарчых трактароў 
і прычэпаў да іх» (ТР МС 031/2012)

ПАТРАБАВАННІ
бяспекі, якія прад’яўляюцца да трактароў і рухавікоў 
у адпаведнасці з тэхнічным рэгламентам Мытнага саюза 
«Аб бяспецы сельскагаспадарчых і лесагаспадарчых 
трактароў і прычэпаў да іх» (ТР МС 031/2012)

Выкіды шкодных рэчываў, якія ўтрымліваюцца ў адпрацаваных газах рухавікоў, а таксама трактароў з устаноўленымі на іх рухавікамі, што вырабляюцца да 31 студзеня 2023 г. уключна на тэрыторыях дзяржаў – членаў Еўразійскага эканамічнага саюза, не павінны перавышаць значэнняў, прыведзеных у:
ДАСТ 17.2.2.02-98, ДАСТ 17.2.2.05-97 – для экалагічнага класа 0;
Правілах ААН № 96 (00), ДАСТ 17.2.2.02-98 – для экалагічнага класа 1;
Правілах ААН № 96 (02) (пункт 5.2.1) для рухавікоў з дыяпазонамі магутнасці D, E1, F, G – для экалагічнага класа 2.
Метады кантролю выкідаў шкодных рэчываў, якія ўтрымліваюцца ў адпрацаваных газах рухавікоў:
для экалагічнага класа 0 – паводле ДАСТ 17.2.2.02-98, ДАСТ 17.2.2.05-97;
для экалагічнага класа 1 – паводле ДАСТ 17.2.2.02-98, Правіл ААН № 96 (00);
для экалагічнага класа 2 – паводле Правіл ААН № 96 (02).».

